**Jean Vincent Félix Lamouroux**, nado o 3 de maio de 1779 en Agen, e finado o 26 de marzo de 1825 en Caen, foi un biólogo e naturalista francés.

Traxectoria
-----------

Jean Vincent Félix Lamouroux seguiu cursos de Botánica na Escola Central de Agen. Interesouse moi particularmente nos organismos mariños (algas, hidrozoos, etc). En 1805, publicou unha *Dissertation sur plusieurs espèces de Fucus*. En 1807 instalouse en París, onde foi nomedo membro correspondiente da Academia de Ciencias de Francia e, en 1808, foi profesor adxunto de Historia Natural na Academia de Caen, e en 1811, ocupou a cadeira de profesor titular ordinario. Xunto co seu amigo Jean-Baptiste Bory de Saint-Vincent, o doutor Jacques-Amand Eudes-Deslongchamps, Dominique F. Delise e Sébastien R. Lenormand participou na fundacín da "Sociedade Linneana de Calvados". Tamén foi o director do Xardín botánico de Caen.

Contribuíu con numerosos artigos nos *"Annales générales des sciences physiques"* (1819-1821) e no *Dictionnaire classique d'histoire naturelle* (1822-1831), que promoveu Bory de Saint Vincent en Agen.

En 1813 presentou unha organización da clasificación das algas, que o ficólogo inglés Dawson Turner, padrastro do botánico William J. Hooker, adoptou e aclamou como enxeñoso e que daba unha comprensión global deste tema. A Jean Vincent Lamouroux débese a distinción entre as algas verdes, as algas pardas e as algas vermellas.

En bioloxía mariña interesouse tamén igualmente polos animais fixos:

* *Classification des polypiers coralligènes flexibles, vulgairement nommé zoophytes*. 1816, Caen.
* *Exposition méthodique des genres de l'ordre des polypiers*. 1821, París.

En 1821 publicou o *Résumé d’un cours élémentaire de géographie physique*, expoñendo as bases da aerografía, a hidrografía, a astronomía e a xeognosia.

Lamouroux tamén se interesou nos fósiles: descubriu cos seus alumnos fósiles de réptiles en Normandía (orixinando unha célebre polémica entre Georges Cuvier e Étienne Geoffroy Saint-Hilaire en 1825-1830), e publicou un tratado sobre este tema.

En 1822 Jules Dumont d'Urville, que realizara os seus estudos en Caen, e que preparaba unha expedición polo mundo a bordo de *La Coquille*, pediulle a Lamouroux o seu apoio para a descrición de mostras de pólipos que recollera nesa exploración.

Algunhs publicacións
--------------------

* *Dissertations sur plusieurs espèces de fucus, peu connues ou nouvelles, avec leur description en Latin et en Français* (1805).
* *Histoire des Polypiers coralligènes flexibles, vulgairement nommés Zoophytes* (1816).
* *Exposition méthodique des genres de l'ordre des polypiers* (1821).
* '*Résumé d'un cours élémentaire de Géographie physique* (1821).

Abreviaturas
------------

A abreviatura **J.V.Lamour.** emprégase para recoñecer a Jean Vincent Félix Lamouroux como autoridade na descrición e clasificación científica en botánica.

A abreviatura **Lamouroux** emprégase para indicar a Jean Vincent Félix Lamouroux como autoridade na descrición e taxonomía en zooloxía.

Notas
-----

1. ↑  J.V.Lamour. – Jean Vincent Félix Lamouroux (1779-1825) no IPNI.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Jean Vincent Félix Lamouroux*** |

### Bibliografía

* Hervé Ferrière (2006): "Bory de Saint-Vincent (1778-1846), essai biographique", tese Univ. París-1.
* Philippe Lauzun (1893): *Les Lamouroux, une famille agenaise*. Agen: Imp. Lamy.

|  |  |
| --- | --- |
| Control de autoridades | 
* Wd: Q2366296
* WorldCat
* VIAF: 71507031
* BNF: 12554672t
* Botanist: J.V.Lamour.
* CERL: cnp01088628
* DeutscheBio: 117574600
* FAST: 1967925
* GND: 117574600
* ISNI: 0000 0000 8151 4150
* LCCN: n86853907
* NLG: 252627
* NTA: 070143676
* OL: OL1474337A
* SUDOC: 067066321

 |